rejauldu/bengali-wikipedia huggingface dataset:
আন্তর্জাতিক বেসামরিক বিমান চলাচল সংস্থা ( সংক্ষেপে আইসিএও; ICAO) জাতিসংঘের একটি বিশেষায়িত সংস্থা, যা বেসামরিক বিমান চলাচল সংক্রান্ত সকল বিষয় তদারকি করে।  সংস্থাটি ১৯৪৪ সালে প্রভিশনাল আন্তর্জাতিক বেসামরিক বিমান চলাচল সংস্থা (পিআইসিএও) হিসেবে প্রতিষ্ঠিত হয়। এরপর ১৯৪৭ সালের ৪ এপ্রিল আইসিএও হিসাবে যাত্রা শুরু করে এবং একই বছর জাতিসংঘের বিশেষায়িত সংস্থার মর্যাদা লাভ করে।  বর্তমানে সংস্থাটির সদস্য সংখ্যা ১৯৩ এবং কাউন্সিল সদস্য ৩৬।   ইতিহাস  ১৯৪৪ সালের ৭ ডিসেম্বর ৫২টি রাষ্ট্র 'কনভেনশন অন ইন্টারন্যাশনাল সিভিল এভিয়েশন (শিকাগো কনভেনশন)' স্বাক্ষর করে। তখন ২৬টি দেশ কনভেনশনটির অনুমোদন দেয়। কিন্তু আরো ২৬টি দেশের অনুমোদন বাকি থাকায় পুরোদমে সংস্থাটি চালু করা সম্ভব হয় নি। তাই তখন প্রভিশনাল আন্তর্জাতিক বেসামরিক বিমান চলাচল সংস্থা (পিআইসিএও) গঠন করা হয়। এটি ১৯৪৫ সালের ৬ জুন থেকে ১৯৪৭ সালের ৪ এপ্রিল পর্যন্ত কার্যকর ছিল। পরবর্তীতে ১৯৪৭ সালের ৫ মার্চ বাকি ২৬ দেশের অনুমোদন পাওয়া যায়। এর ফলশ্রুতিতে আনুষ্ঠানিকভাবে ১৯৪৭ সালের ৪ এপ্রিল আইসিএও প্রতিষ্ঠিত হয়।  সদস্যপদ  ডান|থাম্ব|280px|আইসিএও এর সদস্য রাষ্ট্রসমূহ  বর্তমানে সংস্থাটির ১৯৩টি সদস্য রাষ্ট্র এবং ৩৬টি কাউন্সিল সদস্য রয়েছে। জাতিসংঘের ১৯৩টি সদস্য রাষ্ট্রের ১৯২টিই আইসিএও এর সদস্য, শুধু লিশটেনস্টাইন ছাড়া। আর সংস্থাটির বাকি ১টি সদস্য হচ্ছে কুক আইল্যান্ড।   কার্যক্রম  আইসিএও জাতিসংঘের একটি বিশেষায়িত সংস্থা যা বেসামরিক বিমান চলাচল সংক্রান্ত আন্তর্জাতিক মান ও নীতি নির্ধারণ করে এবং সদস্য দেশ সমূহকে তাদের এই ক্ষেত্রে সক্ষমতা অর্জনের জন্য সহায়তা প্রদান করে থাকে। এছাড়া বিমান চলাচলের জন্য রুট নির্ধারণ, সংকেত নির্ধারণ, এয়ার-ক্রাফটের রেজিস্ট্রেশন ইত্যাদি বিষয় ব্যবস্থাপনা করে থাকে।   আরোও দেখুন   আন্তর্জাতিক বিমান পরিবহন সংস্থা  বাংলাদেশ বেসামরিক বিমান চলাচল কর্তৃপক্ষ   তথ্যসূত্র    বহিঃসংযোগ     বিষয়শ্রেণী:জাতিসংঘের বিশেষায়িত সংস্থা বিষয়শ্রেণী:জাতিসংঘের অর্থনৈতিক ও সামাজিক পরিষদ
চিতলমারী উপজেলা বাংলাদেশের বাগেরহাট জেলার একটি প্রশাসনিক এলাকা।   অবস্থান ও আয়তন  চিতলমারী উপজেলা  ভৌগোলিক স্থানাঙ্কে অবস্থিত। এখানে মোট ২৪,৩০৬ পরিবার বসবাস করে এবং এলাকার আয়তন ১৯২ বর্গকিলোমিটার। এই উপজেলার উত্তরে গোপালগঞ্জ জেলার টুঙ্গিপাড়া উপজেলা, দক্ষিণে বাগেরহাট সদর উপজেলা ও কচুয়া উপজেলা, পূর্বে পিরোজপুর জেলার নাজিরপুর উপজেলা, পশ্চিমে মোল্লাহাট উপজেলা ও ফকিরহাট উপজেলা। প্রধান নদী মধুমতি, কালিগঙ্গা, চিত্রা এবং বলেশ্বর।   নামকরণ   চিতলমারী উপজেলার নামকরণ সর্ম্পকে সঠিক কিছু বলা সম্ভব নয়। তবে জনশ্রুতি আছে  চিতলমারী উপজেলা মধুমতি, চিত্রা ও বলেশ্বরনদীর সঙ্গমস্থলে অবস্থিত । তিনটি নদীর এই সঙ্গমস্থলটি চিতলমাছের জন্য বিখ্যাত ছিল এবং জেলেরা এই স্থান হতে প্রচুর চিতল মাছ ধরতো। কালক্রমে  এ স্থানের নাম চিতলমারী হয়।   প্রশাসনিক এলাকা  এই উপজেলার ইউনিয়নসমূহ হলো -  বড়বাড়িয়া ইউনিয়ন  কলাতলা ইউনিয়ন  হিজলা ইউনিয়ন  শিবপুর ইউনিয়ন  চিতলমারী ইউনিয়ন  চরবানিয়ারী ইউনিয়ন  সন্তোষপুর ইউনিয়ন   ইতিহাস  চিতলমারী উপজেলা মধুমতি নদীর দক্ষিণ তীরে অবস্থিত। মোল্লারহাট থানাকে ভেঙ্গে ১৯৮১ সালে চিতলমারী থানা গঠন করা হয়। ১৯৮৩ সালের ৭ নভেম্বর উপজেলা হিসেবে অাত্মপ্রকাশ করে। এর আয়তন ২৭৬.৪৫ বর্গ কি.মি.। মোট ৮টি ইউনিয়ন নিয়ে গঠিত হয়। পরবর্তীতে একটি ইউনিয়ন সদর উপজেলার সাথে একিভুত করা হয়। তৎপরবর্তীতে ৭ টি ইউনিয়ন নিয়ে চিতলমারী উপজেলা নামে একটি স্থান উপজেলা করা হয়।   জনসংখ্যার উপাত্ত    শিক্ষা  চিতলমারী উপজেলায় ১০৫টি সরকারী প্রাথমিক বিদ্যালয়,২টি বেসরকারী প্রাথমিক বিদ্যালয়, ০২ টি কমিউনিটি প্রাথমিক বিদ্যালয়, ০২টি জুনিয়র উচ্চ  বিদ্যালয়,২৪ টি উচ্চ বিদ্যালয়(সহ শিক্ষা),০৫টি বালিকা উচ্চ বিদ্যালয়,০৩টি দাখিল মাদ্রাসা,০১টি আলিম মাদ্রাসা, ০৩টি ফাজিল মাদ্রাসা, ০৩টি কলেজ (সহ শিক্ষা),০১টি মহিলা কলেজ রয়েছে।  চিতলমারী উপজেলার শিক্ষার হার ৫৬.২%। পুরুষ ৫৭.৫% মহিলা ৫৪.৯%   অর্থনীতি  জনগোষ্ঠীর আয়ের প্রধান উৎস কৃষি ৭৬.২৭%, অকৃষি শ্রমিক ১.৩০%, শিল্প ০.৪৩%, ব্যবসা ১০.৭৬%, পরিবহন ও যোগাযোগ ১.৩৯%, চাকরি ৫.৯৪%, নির্মাণ ০.৭১%, ধর্মীয় সেবা ০.৩১%, রেন্ট অ্যান্ড রেমিটেন্স ০.২০% এবং অন্যান্য ২.৬৯%।কৃষি ভূমির মালিকানা ভূমি মালিক ৭৪.১৮%, ভূমিহীন ২৫.৮২%। শহরে ৮৬.৫৭% এবং গ্রামে ৭৪.০৩% পরিবারের কৃষি জমি রয়েছে। প্রধান কৃষি ফলে ধান, গম, পাট, ডাল, শাকসবজি। বিলুপ্ত বা বিলুপ্তপ্রায় ফসলাদি তামাক, আমন ধান।প্রধান ফল-ফলাদি আম, জাম, কলা, পেঁপে, নারিকেল, সুপারি, তরমুজ।মৎস্য, গবাদিপশু ও হাঁস-মুরগির খামার মৎস্য ৫৪০০ (চিংড়ী), গবাদিপশু ২৪, হাঁস-মুরগি ১০।   উল্লেখযোগ্য ব্যক্তিত্ব স্বরোচিষ সরকার শের আলী মোল্লা   বেনজির আহমেদ টিপু(কবি ও লেখক)   আরও দেখুন   বাগেরহাট জেলা;  খুলনা বিভাগ;  বাংলাদেশের উপজেলাসমূহ।   তথ্যসূত্র   বহিঃসংযোগ    বিষয়শ্রেণী:চিতলমারী উপজেলা বিষয়শ্রেণী:বাগেরহাট জেলার উপজেলা
right|thumb|100px ইখতিয়ার উদ্দিন মুহাম্মদ বিন বখতিয়ার খিলজী একজন তুর্কী সেনাপতি যিনি সতেরজন ঘোড়সওয়ার সৈনিক নিয়ে বাংলায় আসেন। অত্যাচারী শাসক লক্ষণ সেনকে পরাজিত করে বাংলার শাসনক্ষমতা দখল করেন। ১২০৪ সালের মার্চ মাসে বাংলায় মুসলিম শাসন কায়েম হয়। মুসলমানগণ প্রায় সাড়ে পাঁচশ বছর বাংলা শাসন করেন। ১২০৬ খৃষ্টাব্দে তিনি শয্যাশায়ী অবস্থায় মৃত্যুবরন করেন।  বিস্তারিত
thumb|ভারতীয় রাসায়নিক জীববিজ্ঞান সংস্থা ভারতীয় রাসায়নিক জীববিজ্ঞান সংস্থা (ইংরেজি: Indian Institute of Chemical Biology, ইন্ডিয়ান ইনস্টিটিউট অফ কেমিক্যাল বায়োলজি; সংক্ষেপে IICB, আইআইসিবি) হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি বায়োমেডিক্যাল গবেষণা কেন্দ্র।  ১৯৩৫ সালে ইন্ডিয়ান ইনস্টিটিউট অফ এক্সপেরিমেন্টাল মেডিসিন (আইআইইএম) নামে এই সংস্থাটি প্রতিষ্ঠিত হয়। ১৯৫৬ সালে এই সংস্থাটি কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চের (সিএসআরআই) অন্তর্ভুক্ত হয়। ১৯৮২ সালে সংস্থাটির নাম পরিবর্তন করে ‘ভারতীয় রাসায়নিক জীববিজ্ঞান সংস্থা’ বা ‘ইন্ডিয়ান ইনস্টিটিউট অফ কেমিক্যাল বায়োলজি’ রাখা হয়।  এই সংস্থায় বিভিন্ন রোগের রোগনির্ণয় ও রোগনিরাময়-সংক্রান্ত সমাধান আবিষ্কৃত হয়েছে।  আইআইসিবি হল ভারত সরকারের সিএসআইআর-এর অধীনস্থ একটি মাল্টিডিসিপ্লিনারি গবেষণা ল্যাবরেটরি। এটির ছ’টি রিসার্চ অ্যান্ড ডেভেলপমেন্ট বিভাগ রয়েছে:   ক্যান্সার জীববিদ্যা ও প্রদাহসৃজনক্ষম রোগ  কোষ জীববিদ্যা ও শারীরবৃত্তবিজ্ঞান  রসায়  সংক্রামক রোগ ও প্রতিষেধকবিদ্যা  আণবিক ও মানব জেনেটিকস  নৈর্মিতিক জীববিদ্যা ও বায়োইনফোমেটিকস  তথ্যসূত্র  বিষয়শ্রেণী:পশ্চিমবঙ্গের গবেষণা প্রতিষ্ঠান  বহিঃসংযোগ  Official homepage  List of CSIR Laboratories  CSIR homepage     বিষয়শ্রেণী:ভারত-ভিত্তিক বৈজ্ঞানিক সংগঠন বিষয়শ্রেণী:কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ বিষয়শ্রেণী:কলকাতার গবেষণা প্রতিষ্ঠান বিষয়শ্রেণী:১৯৩৫-এ ভারতে প্রতিষ্ঠিত বিষয়শ্রেণী:ভারত ভিত্তিক বৈজ্ঞানিক সংগঠন
আতাওয়ালপা বা আতাহুয়াল্পা () (জীবনকাল: মার্চ ২০, ১৪৯৭, কারানকি ইকুয়েডর - জুলাই ২৬, ১৫৩৩, কাহামার্কা, পেরু) ইনকা সাম্রাজ্যের ১৩তম ও শেষ স্বাধীন সম্রাট ছিলেন। তখন ইনকা সাম্রাজ্যের আরেক নাম ছিল তাওয়ান্তিনসুইয়ু। তিনি তার ছোট ভাই হুয়াসকারকে এক গৃহযুদ্ধে পরাজিত করে সিংহাসন আরোহণ করেছিলেন। মূলত আটাওয়ালপা এবং হুয়াসকার বাবা হুয়াইনা কাপাকের মৃত্যুর পরপরই এই গৃহযুদ্ধের সূত্রপাত ঘটেছিল। আতাহুয়াল্পা স্পেনীদের হাতে নিহত হয়েছিলেন।  ধারণা করা হয় তাদের বাবা ম্যালেরিয়া বা গুটিবসন্তজাতীয় কোন রোগে আক্রান্ত হয়ে মৃত্যুবরণ করেন। এই গৃহযুদ্ধ চলাকালীন সময়েই স্পেনীয় সেনাপতি ফ্রান্সিসকো পিসার্‌রো ইনকাদের সাম্রাজ্যে প্রবেশ করেন এবং একপর্যায়ে আটাওয়ালপাকে বন্দী করেন। আটাওয়ালপার মাধ্যমেই পিসার্‌রো ইনকা সাম্রাজ্য নিয়ন্ত্রণ করছিলেন। ইনকারা আটাওয়ালপার মুক্তির জন্য পণ হিসেবে ৬০ ঘনমিটার সোনা দিতে রাজি হয়েছিল। এ সত্ত্বেও পিসার্‌রো তাকে মুক্তি দেয়নি। বরং মুক্তিপণের প্রত্যাশা না করেই আটাওয়ালপাকে হত্যা করে। এই হত্যার সংবাদ যখন ইনকাদের কাছে যায়, তখন তারা ১১০০ লামার পিঠে চাপিয়ে ঐ সোনাগুলো নিয়ে আসছিল। সংবাদ জানার পর তারা সোনাগুলো অ্যাজানগারের পর্বতে লুকিয়ে ফেলে। যাহোক, আটাওয়ালপার মৃত্যুর মধ্য দিয়েই স্বাধীন ইনকা সাম্রাজ্য স্পেনের অধিকারভুক্ত হয়।   তথ্যসূত্র    বহিঃসংযোগ   একজন ইনকা রাজাকে আটক করার কাহিনী  বিষয়শ্রেণী:১৫০২-এ জন্ম বিষয়শ্রেণী:১৫৩৩-এ মৃত্যু বিষয়শ্রেণী:ইনকা সম্রাট বিষয়শ্রেণী:১৫০০-এর দশকে জন্ম বিষয়শ্রেণী:সিংহাসনচ্যুত রাজশাসক
সালেহ ইবনে আবদুল্লাহ ইবনে হুমাইদ (,  জন্ম ১৯৪৯,Dr. Saleh bin Abdullah bin Humaid একজন সৌদি আরবের ইমাম এবং রাজনীতিবিদ। তিনি বর্তমানে মক্কার গ্র্যান্ড মসজিদের ইমামদের একজন। তিনি ১৯৯৩ সাল থেকে সৌদি আরবের অ্যাসেম্বলির সদস্য এবং ফেব্রুয়ারী ২০০২ থেকে ফেব্রুয়ারী ২০০৯ পর্যন্ত মজলিস আল শুরার স্পীকারের দায়িত্ব পালন করেছেন।   জীবনী  সালেহ হুমাইদ ১৯৯৩ সাল থেকে সৌদি মজলিস আল শুরা (সৌদি আরবের পরামর্শদাতা পরিষদ) এর সদস্য এবং ফেব্রুয়ারী ২০০২ থেকে ফেব্রুয়ারী ২০০৯ পর্যন্ত মজলিস আল শুরার স্পিকার। তিনি বর্তমানে মক্কার মসজিদ আল-হারামের ইমাম। তিনি মক্কার আরবি ভাষা একাডেমির একজন সদস্য,معالي الشيخ الدكتور/ صالح بن عبدالله بن حميد. Official website of the Academy, 9 February 2015. Accessed 8 November 2016. এবং জেদ্দায় আন্তর্জাতিক ইসলামী ফিকহ একাডেমির সভাপতি।  তিনি কিং ফয়সাল আন্তর্জাতিক পুরস্কার থেকে ২০১৬ সালের সার্ভিস টু ইসলাম পুরস্কার জিতেছেন।   ২০২৫ সালে, আবদুল আজিজ বিন আবদ আল শাইখের  মৃত্যুর পর তিনি সৌদি আরবের প্রধান মুফতি হন।    তথ্যসূত্র   বিষয়শ্রেণী:সৌদি ইমাম বিষয়শ্রেণী:মসজিদুল হারামের ইমাম বিষয়শ্রেণী:মক্কার ইমাম বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মসজিদে হারাম-এর ইমাম
ব্যাম্স-পা-র্গ্যা-ম্ত্শো () (১৫১৬-১৫৯০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চতুর্বিংশ দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী ব্যাম্স-পা-র্গ্যা-ম্ত্শো ১৫১৬ খ্রিষ্টাব্দে তিব্বতের ঝোগ্স-গ্রাম-ফু () নামক স্থানে জন্মগ্রহণ করেন। স্তাগ-র্ত্সে-রিন-ছেন-স্গাং () বৌদ্ধবিহার থেকে ধর্মশিক্ষার পর তিনি গ্যুমে মহাবিদ্যালয়ে ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। তিনি ১৫৭৫ খ্রিষ্টাব্দে দ্গা'-ল্দান বৌদ্ধবিহারের চতুর্বিংশ দ্গা'-ল্দান-খ্রি-পা হিসেবে মনোনীত হন এবং আট বছর ঐ পদে থাকেন।  ফাগ-মো-গ্রু-পা রাজবংশ দ্বারা স্তাগ-র্ত্সে-রিন-ছেন-স্গাং বৌদ্ধবিহার আক্রান্ত হলে তিনি ঝোগ্স-গুর-স্মোন () নামক স্থানে এক ধর্মবিদ্যালয় স্থাপন করেন। দ্গা'-ল্দান-খ্রি-পা পদ থেকে অবসরের পর তিনি ম্ঙ্গোন-দ্গা' () নামক স্থানে বাকি জীবন বসবাস করেন।   তথ্যসূত্র   বিষয়শ্রেণী:১৫১৬-এ জন্ম বিষয়শ্রেণী:১৫৯০-এ মৃত্যু বিষয়শ্রেণী:গানদেন ত্রিপা
মধ্যন্তবিভাগকারিকা () বা মধ্য ও চরমপদের পার্থক্য করার শ্লোক হলো যোগাচার সম্প্রদায়ের বৌদ্ধ দর্শনের একটি মূল রচনা যা তিব্বতি ঐতিহ্যে মৈত্রেয়নাথ এবং অন্যান্য ঐতিহ্যে অসঙ্গকে আরোপিত করা হয়।  ১৯৬৪ সালে গদজিন এম নাগাও এর সংস্কৃত সংস্করণ প্রস্তুত করেছিলেন।Gadjin M. Nagao (ed.), Madhyantavibhaga-bhasya, A Buddhist Philosophical Treatise Edited for the First Time from a Sanskrit Manuscript (Tokyo: Suzuki Research Foundation, 1964).   কাঠামো ও বিষয়বস্তু  মধ্যন্তবিভাগকারিকা ১১২টি শ্লোক (কারিকা) নিয়ে গঠিত যা প্রভেদ (বিভাগ) এবং মধ্যম (মধ্য) দৃষ্টিভঙ্গি এবং চরমের (অন্ত) মধ্যে সম্পর্ককে বর্ণনা করে; এটিতে পাঁচটি অধ্যায় রয়েছে: গুণাবলী (লক্ষণ), অস্পষ্টতা (আবরণ), বাস্তবতা (তত্ত্ব), প্রতিষেধক চাষ (প্রতিপক্ষ-ভাবনা) এবং সর্বোচ্চ উপায় (যানানুত্তর্য)। চীনা, তিব্বতি ও মঙ্গোলীয় অনুবাদের সাথে, পাঠ্যটি রাহুল সাংকৃত্যায়নের তিব্বতে আবিষ্কৃত একক সংস্কৃত পাণ্ডুলিপিতে টিকে আছে। সংস্কৃত সংস্করণে বসুবন্ধুর ভাষ্য অন্তর্ভুক্ত ছিল। স্থিরমতির গুরুত্বপূর্ণ উপ-ভাষ্য (টীকা) সংস্কৃতের পাশাপাশি তিব্বতি সংস্করণেও টিকে আছে।   তথ্যসূত্র   বিষয়শ্রেণী:মহাযান ধর্মগ্রন্থ
থাম্ব|253x253পিক্সেল|যখন একটি অনকোজিন সক্রিয় হয় তখন একটি সাধারণ কোষ কীভাবে একটি ক্যান্সার কোষে রূপান্তরিত হয়,  তার দৃষ্টান্ত ক্যান্সার-উৎপাদক বংশাণু বা অঙ্কোজিন () বলতে এমন একটি বংশাণুকে বোঝায় যার ভেতরের ডিএনএ অনুক্রম কর্কটরোগ বা ক্যান্সার ঘটাতে পারে।  দেহের বহু কোষেরই স্বাভাবিক মৃত্যু ঘটে। কিন্তু ক্যান্সার-আক্রান্ত রোগীর ক্ষেত্রে ক্যান্সার-উৎপাদক বংশাণুর ডিএনএ অনুক্রমটির জন্য ঐ কোষগুলি বেঁচে যায় এবং বংশবৃদ্ধি করে। The Nobel Prize in Physiology or Medicine 2002. Illustrated presentation. ক্যান্সার-উৎপাদক বংশাণু থেকে ক্যান্সার ঘটার জন্য সাধারণত আরেকটি ধাপের প্রয়োজন, যেমন-অন্য আরেকটি বংশাণুতে রূপান্তর (মিউটেশন) ঘটা কিংবা পরিবেশগত কোনও কারণ, যেমন- ভাইরাসের সংক্রমণ ঘটা। ১৯৮০-র দশক থেকে এ পর্যন্ত কয়েক ডজন ক্যান্সার-উৎপাদক বংশাণুকে মানবদেহের ক্যান্সারের কারণ হিসেবে চিহ্নিত করা হয়েছে। ক্যান্সারের নতুন নতুন ওষুধগুলি এই ক্যান্সার-উৎপাদক বংশাণুর ডিএনএ অনুক্রম ও এর উৎপাদগুলিকে আক্রমণ করে। Kimball's Biology Pages.  "Oncogenes" Free full textCroce CM, Oncogenes and Cancer, N Engl J Med 2008, 358:502-511 Free full text Free full text   তথ্যসূত্র   বিষয়শ্রেণী:বংশাণু বিষয়শ্রেণী:ক্যান্সারবিজ্ঞান বিষয়শ্রেণী:কর্কটরোগ উৎপাদন
বেভারটন-হল্ট মডেল হচ্ছে  একটি বিচ্ছিন্ন সময় জনসংখ্যা মডেল যা  < বা ঘনত্বের বা  এর প্রত্যাশিত মান আমাদের প্রদান করে। গাণিতিক ভাবে এই মডেল এভাবে লেখা হয়,  অরৈখিক হওয়া সত্ত্বেও সমীকরণটি সমাধান করা যায়। সমাধানটি নিম্নরূপঃ  উপরিবর্তী গঠনের জন্য এটি একটি লজিস্টিক সমীকরণ এবং এর লজিস্টিক রূপ হচ্ছে,  ,   তথ্যসূত্র   Beverton, R.J.H, Holt, S.J(1957): On the Dynamics of Exploited Fish Populations,  Fishery Investigations Series II, Volume XIX, Ministry of Agriculture Fisheries and Food. Riker, W.E (1954),"Stock & Recruitment" J. Fisheries Recruit Board.Canada.11. pp-559-623.  বিষয়শ্রেণী:জনসংখ্যাতত্ত্ব বিষয়শ্রেণী:জৈব পরিসংখ্যান বিষয়শ্রেণী:মাৎস্যবিদ্যা
ঊনবিংশ শতাব্দীর মাঝামাঝি ইস্ট ইন্ডিয়া কোম্পানিই মুঘলসরাই জায়গার গুরুত্ব বুঝে মুঘলসরাই জংশন তৈরির কথা ভাবে। রেললাইন পেতে মুঘলসরাইয়ের সঙ্গে জুড়ে দেওয়া হয় দিল্লি ও হাওড়াকে। এশিয়া মহাদেশের সবচেয়ে বড় ‘মার্শালিং ইয়ার্ড’ এবং ভারতীয় রেলের সবচেয়ে বড় ওয়াগন তৈরির ওয়ার্কশপও এই মুগলসরাইতেই। টিকিট বুকিং-এর দিক থেকেও দেশের প্রথম একশোটি স্টেশনের মধ্যে বরাবরই প্রথম দিকে এই স্টেশনের নাম। মুঘলসরাই ইয়ার্ড এক মাসে প্রায় ৪৫০–৫০০ ট্রেনের ব্যবস্থা করে। প্রিমিয়াম ক্যাটাগরির ইস্ট বাউন্ড রাজধানী ট্রেন এবং দুরন্ত ট্রেনগুলি সহ সমস্ত ট্রেন থামে (পুরো ভারতীয় রেলওয়ে নেটওয়ার্কে এটিকে অনন্য করে তোলে; যা এটিকে অন্যান্য বড় রেলওয়ে স্টেশন যেমন প্রয়াগরাজ জংশন, ভোপাল জংশন, আগ্রা ক্যান্ট, গোয়ালিয়র জংশন থেকে আলাদা করে) , খড়গপুর, নাগপুর ইত্যাদি) এই স্টেশনে। মুঘলসরাইয়ের প্রধান স্থাপনাগুলির মধ্যে রয়েছে বৈদ্যুতিক লোকোমোটিভ শেড, যা ১৪৭টি লোকোমোটিভ ধারণ করতে পারে, ৫৩টি লোকোমোটিভ ধারণ করার ক্ষমতা সম্পন্ন ডিজেল লোকোমোটিভ শেড, ওয়াগন ROH শেড এবং একটি ১৬৯টি শয্যা বিশিষ্ট বিভাগীয় হাসপাতাল।   ইতিহাস  ঊনবিংশ শতাব্দীর মাঝামাঝি থেকে ইস্ট ইন্ডিয়ান রেলওয়ে কোম্পানি দিল্লি ও হাওড়াকে সংযুক্ত করতে শুরু করে। করাচির কাছে (এখন পাকিস্তানে) গাদ্দারের পরে এটি ছিল দ্বিতীয় বৃহত্তম রেলওয়ে স্টেশন যা ১৮৬২ সালে ব্রিটিশ শাসনামলে নির্মিত হয়েছিল। পূর্ব ভারতের প্রবেশদ্বার হিসাবে বিখ্যাত, ইস্ট ইন্ডিয়ান রেলওয়ে নামে পরিচিত ব্রিটিশ রেলওয়ে কোম্পানি এই জংশনটি দিল্লি-কে কলকাতার সাথে সংযোগ করার একটি প্রকল্পের অংশ হিসাবে স্থাপন করা হয়েছিল।  স্টেশনটি গ্র্যান্ড ট্রাঙ্ক রোড রুটে অবস্থিত। এটি ছিল মুঘল আমলের অন্যতম ব্যস্ত করিডোর যা পূর্ব ভারতকে উত্তরের সাথে সংযুক্ত করেছিল। ১৮৬২ সালে, রেলপথগুলি মুঘলসরাই অতিক্রম করে যমুনার পশ্চিম তীরে পৌঁছেছিল।  দিল্লির সাথে কলকাতার যোগাযোগ ১৮৬৬ সালে প্রতিষ্ঠিত হয়েছিল।  গ্র্যান্ড কর্ড ১৯০৬ সালে কমিশন করা হয়েছিল।  গঙ্গা জুড়ে ডাফেরিন সেতু ১৮৮৭ সালে খোলা হয়েছিল, যা মুঘলসরাইকে বারাণসীকে সংযুক্ত করেছিল।  তথ্যসূত্র   বহিঃসংযোগ   মুঘলসরাই ওয়েবসাইট (ইংরেজিতে)  বিষয়শ্রেণী:চান্দৌলি জেলার রেলওয়ে স্টেশন বিষয়শ্রেণী:ভারতের জংশন রেলওয়ে স্টেশন বিষয়শ্রেণী:উত্তরপ্রদেশের জংশন রেলওয়ে স্টেশন বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:১৮৬২-এ ভারতে চালু রেলওয়ে স্টেশন বিষয়শ্রেণী:ভারতীয় রেলের এ১ শ্রেণির স্টেশন বিষয়শ্রেণী:দীনদয়াল উপাধ্যায়ের স্মারক
সওয়াত সাফীর আল-বুলবিল/সাওতু সফীরিল বুলবুলি (বুলবুলির কন্ঠস্বর), হলো صوت صفير البلبل والخليفة العباسي أبو جعفر المنصور  আল-আসমা'ইয়ের লেখা একটি কবিতা।  কবিতার কথা   পটভূমি  বহুসংখ্যক কবিদের পুরস্কার করার পর আল-আসমায়ী (রহ) আব্বাসীয় খলিফা আবু জাফর আল-মনসুরকে এটি দিয়ে চ্যালেঞ্জ করে কবিতাটি রচনা করেছিলেন। আব্বাসীয় খলিফা আবু জাফর আল মনসুর এতটাই মেধাবী ছিলেন যে প্রথমবার শোনামাত্রই যেকোনো  কবিতাই মুখস্থ করতে পারতেন, আর তাই তিনি দাবি করতেন যে তিনি এটি আগেও শুনেছেন। কবিগণ কবিতা আবৃত্তি শেষ করার পরে খলিফা তাদেরকে কবিতাটি আবৃত্তি করে শোনাতেন। তার একটি দাস ছেলে ছিল যে কবিতাটি দু'বার শোনার পরে মুখস্থ করতে পারতো, তাই কবি এটি আবৃত্তি করার পরে তাকে এটি আবৃত্তি করতে নিয়ে আসতেন। খলিফার একটি দাসী মেয়ে ছিল যে তৃতীয়বার শোনার পর কবিতা মুখস্থ করতে পারতো, তাই তিনি দাস ছেলেটির পরে তাকে এটি আবৃত্তি করতে নিয়ে আসতেন কবিকে নিশ্চিত করার জন্য যে কবিতাটি আগে বলা হয়েছিল এবং আসলে এটি তার নিজস্ব রচনা। তিনি সকল কবির সাথেই এই কাজটি করেছিলেন, তাই কবিরা হতাশ ও নিরাশ হয়ে পড়েছিলো৷   একবার খলিফা ঘোষণা করলেন—"যে ব্যক্তি এমন কবিতা শুনাবে, যা আমি আগে কখনো শুনিনি (অর্থাৎ, মুখস্থ করতে পারবো না), তবে কবিতাটি যে পাত্রে লেখা থাকবে, তার ওজন পরিমাণ স্বর্ণমুদ্রা তাকে দেওয়া হবে।" তখন কবি আসমায়ী (রহ) বুঝতে পারেন যে এতে নিশ্চয়ই কোনো ধরনের চালাকি রয়েছে। তাই তিনি বিভিন্ন শব্দ এবং অদ্ভুত অর্থসহ দুর্বোধ্য ভাষায় একটা কবিতা রচনা করেন, যার নাম " সাওয়াত সাফীর আল বুলবিল/ সওতু সফীরিল বুলবুলি"। এরপর তিনি নিজে একজন আরব বেদুইনের পোশাক পরে নিজেকে ছদ্মবেশে আবদ্ধ করলেন এবং তিনি খলিফার কাছে প্রবেশ করে বললেন: "আমার একটি কবিতা আছে যা আমি আপনাকে আবৃত্তি করে শোনাতে চাই, এবং আমার মনে হয় না আপনি এটি আগে কখনও শুনেছেন।" খলিফা তাকে বললো, "তোমার কাছে কী আছে শোনাও?”  তখন কবি আসমায়ী খলিফাকে উক্ত কবিতাখানি আবৃত্তি করে শোনালেন। কবিতাটি আবৃত্তি শেষ করার পর, খলিফা এর কিছুই মনে করতে পারলেন না। তারপর সে তার দাসীকে নিয়ে এলেন, কিন্তু তারও কিছু মনে রইলো না, কারণ সে পরপর দুবার পাঠ করার পরই তা মুখস্থ করতে পারতো। তারপর সে দাসীকে নিয়ে এলো, কিন্তু তারও কিছু মনে রইল না। অতঃপর খলিফা পরাজয় স্বীকার করে কবিকে বললেন: আমি তোমাকে লেখার ফলকের ওজনের সমান স্বর্ণমুদ্রা দেবো। তাহলে তুমি এটি কোন ফলকে লিখেছো নিয়ে আসো?  আল-আসমায়ী (রহ) তাকে বললেন: আমি আমার বাবার কাছ থেকে উত্তরাধিকারসূত্রে একটি মার্বেল পাথরের স্তম্ভ পেয়েছিলাম, আর আমি এতেই আমার কবিতাটি খোদাই করেছি। এই স্তম্ভটি আমার উটের উপরে বাইরে রাখা আছে, দশজন সৈন্য সেটা বহন করছে।"   তখন তারা বাধ্য হয়ে স্তম্ভটি এনে পুরো ওজন করতে লাগলো। তখন মন্ত্রী কবিকে চিনে ফেলে বললেন: হে আমিরুল মুমিনীন, আমার মনে হয় এটা আর কেউ নয়, এটা আল-আসমায়ী।" খলিফা তখন বললেন: হে আরব বেদুইন, তোমার ঘোমটা খুলে ফেল।" বেদুইন তার ঘোমটা খুলে ফেলল এবং দেখল যে এটি সত্যিই আল-আসমায়ী। খলিফা তখন বললেন: তুমি কি আমির আল-মুমিনীনের সাথে এভাবে প্রতারণা করলে?"   কবি আল আসমায়ী বললেন: হে আমিরুল মুমিনীন, আপনি এটা করে কবিদের জীবিকা নির্বাহের উপায় বন্ধ করে দিয়েছেন। আমার কাছে আর কোনো উপায় ছিলো না। খলিফা বললেন: তোমার পুরস্কার ফেরত দাও, আসমায়ী ।আল-আসমায়ী বললেন: ফেরত দেবো, তবে এক শর্তে। খলিফা বললেন: এটা কী শর্ত? কবি বললেন: যত কবি আপনাকে কবিতা শুনাতে আসবে সবার ন্যায্য পুরস্কার প্রদান করবেন। খলিফা বললেন: ঠিক আছে, তুমি যা চাও তাই হবে।  তথ্যসূত্র  বিষয়শ্রেণী:আরবি কবিতা
পারভেজ রব একজন বাংলাদেশি সুরকার ও সঙ্গীত পরিচালক ছিলেন যিনি ৭৫ টি চলচ্চিত্রে সঙ্গীত পরিচালনা করেছিলেন। তার বাবা আব্দুর রব পাকিস্তান আমলে এমএনএ ছিলেন। তিনি বাংলাদেশি কণ্ঠশিল্পী ও সঙ্গীত পরিচালক আপেল মাহমুদের চাচাতো ভাই।  পারভেজ রব তিনি বাংলাদেশ সাংস্কৃতিক পরিষদের প্রতিষ্ঠাতা সাংগঠনিক সম্পাদক ছিলেন। তিনি ২০১৯ সালের ৫ সেপ্টেম্বর সড়ক দুর্ঘটনায় ৫৬ বছর বয়সে মৃত্যুবরণ করেন।   চলচ্চিত্র   কমিশনার (২০১৫)  তথ্যসূত্র   বহিঃসংযোগ       বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী সুরকার বিষয়শ্রেণী:বাংলাদেশী সঙ্গীত পরিচালক বিষয়শ্রেণী:১৯৬০-এর দশকে জন্ম বিষয়শ্রেণী:বাংলাদেশে সড়ক দুর্ঘটনায় মৃত্যু
পেরিন জামশেদজি মিস্ত্রি (১৯১৩ – ১৯৮৯) ছিলেন ভারতের প্রথম মহিলা, যিনি স্থপতি হিসেবে যোগ্যতা অর্জন করেছিলেন।   প্রাথমিক জীবন এবং পরিবার  পেরিন জামশেদজি মিস্ত্রি প্রকৌশলী এবং মাস্টার নির্মাতাদের একটি বিখ্যাত পার্সি পরিবারে জন্মগ্রহণ করেছিলেন, তাঁরা মূলত নভসারির বাসিন্দা। তাঁর বাবা, বিশিষ্ট নগর স্থপতি এবং প্রকৌশলী, জামশেদজি পেস্টনজি মিস্ত্রি, স্থাপত্য সংস্থা মিস্ত্রি ও ভেদওয়ার (পরবর্তীতে ডিচবার্ন, মিস্ত্রি ও ভেদওয়ার) প্রতিষ্ঠা করেছিলেন, যা মেরিন লাইনসে আর্ট ডেকো মেট্রো সিনেমা, ফোর্টে এইচএসবিসি ব্যাংক ভবন, কোলাবা এবং কাফ প্যারেড সমুদ্র প্রাচীর, কাফে প্যারেডে তারাপোরেওয়ালা প্রাসাদ এবং মুম্বাই বিমানবন্দরের প্রথম রানওয়ে নির্মাণ করেছিল। পেরিন মিস্ত্রির ছোট ভাই, স্থপতি মিনোচার 'মিনু' মিস্ত্রি, ভারতীয় শিল্প ও স্থাপত্য প্রকাশনা, মার্গ-এর প্রতিষ্ঠাতাদের একজন ছিলেন।  বোম্বেতে গুজরাটি ভাষায় প্রাথমিক শিক্ষা লাভের পর, তিনি পাঁচগনির মিস কিমিনস হাই স্কুলের আবাসিক হন। ১০ বছর বয়সে তিনি ইংল্যান্ডে চলে যান এবং ক্রয়ডন হাই স্কুল থেকে তাঁর শিক্ষাজীবন শেষ করেন। বোম্বে ফিরে এসে তিনি স্যার জামশেদজি জিজিবয় (জেজে) স্কুল অফ আর্টে ভর্তি হন এবং ১৯৩৬ সালে স্থাপত্যে ডিপ্লোমা অর্জন করেন।  ১৯৩৭ সালে, তিনি তাঁর বাবার সংস্থা মেসার্স মিস্ত্রি এবং ভেদোয়ার-এ যোগদান করেন। ১৯৮৯ সালে তাঁর মৃত্যুর আগে পর্যন্ত প্রায় অর্ধ শতাব্দী ধরে অংশীদার হিসেবে তিনি এখানে কাজ করে গেছেন।   কর্মজীবন  পেরিনের প্রথম প্রধান কাজ ছিল, কারমাইকেল রোডে স্যার বেহরামজি করঞ্জিয়ার আকাশচুম্বী, আর্ট ডেকো বাংলো নির্মাণ। তাঁর অন্যান্য কয়েকটি কাজের মধ্যে ছিল সরকারি, আবাসিক এবং শিল্প ভবন নির্মাণ, তালিকায় ছিল বোরিভালির খাতাউ মিল এবং কাম্বালা পাহাড়ের সেন্ট স্টিফেনস চার্চ। জেজে-তে, একটি বিতর্কের সময় মনে করা হয় পেরিন যুক্তি দিয়েছিলেন যে, "যদি পুরুষদের গৃহস্থালির কাজ করতে বাধ্য করা হত, তাহলে তারা বুঝতে পারত যে কার্নিশ, খোদাই করা অলঙ্কার এবং অন্যান্য ধুলোর ফাঁদ এড়ানো কতটা অগ্রগতি।" ১৯৩৬ সালে, যখন পেরিন স্থাপত্যে সরকারি ডিপ্লোমা অর্জনের খবর প্রকাশ করেন, তখন তিনি প্রথম ভারতীয় মহিলা হিসেবে যোগ্যতা অর্জন করেন। টাইমস অফ ইন্ডিয়াতে একটি বেনামী চিঠিতে ২৩ বছর বয়সী এই তরুণীর প্রশংসা করে লেখা হয় যে, তিনি সেইসব মহিলাদের সুবিধার জন্য ঘর থেকে "বাইরে" বেরিয়ে এসেছেন যাদের জীবন ঘরেই "কেটে" যায়। "আমি নিশ্চিত, আমি যে ভবনে থাকি তার স্থপতি যে ভুল করেছেন, একজন মহিলা স্থপতি সেই ভুল করবেন না, (এই বাড়ির স্থপতি ভেবেছেন যে) পরিবারগুলি সন্তান ধারণ বন্ধ করে দিয়েছে," গৃহিণীটি  আরও যোগ করেছেন যে "প্রথম শ্রেণীর পাড়ায়" অবস্থিত তাঁর "ব্যয়বহুল" বাড়িতে তাঁর বাচ্চাদের পোশাক শুকোনোর জন্য "ক্ষুদ্রতম বারান্দা" পর্যন্ত ছিল না। কারমাইকেল রোডে পেরিনের প্রথম বাংলো, যেখানে চওড়া এবং লম্বা বারান্দা ছিল, নামহীন মাকে অবশ্যই খুশি করেছে।  পেরিনের আগ্রহের মধ্যে ছিল পিয়ানো বাজানো থেকে শুরু করে হকি খেলা, বাগান করা এবং বোম্বের হাফকাইন ইনস্টিটিউটে সাপ নিয়ে পড়াশোনা করা। তিনি ব্যবসায়ী আর্দেশির ভিওয়াণ্ডিওয়ালাকে বিয়ে করেন এবং বান্দ্রার পালি হিলে চলে আসেন।   তথ্যসূত্র   বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:মহারাষ্ট্রের নারী ব্যবসায়ী বিষয়শ্রেণী:মুম্বইয়ের ব্যবসায়ী বিষয়শ্রেণী:মুম্বইয়ের পারসি ব্যক্তি বিষয়শ্রেণী:মুম্বইয়ের শিল্পী বিষয়শ্রেণী:মহারাষ্ট্রের নারী শিল্পী বিষয়শ্রেণী:ভারতীয় নারী স্থপতি বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২০শ শতাব্দীর ভারতীয় স্থপতি বিষয়শ্রেণী:১৯৮৯-এ মৃত্যু বিষয়শ্রেণী:১৯১৩-এ জন্ম
অস্ট্রেলিয়াতে আটটি রাজধানী শহর রয়েছে, যার প্রতিটি রাজ্য বা অঞ্চলের নিরধারিত সরকারি সীমানায় কাজ করে। ১৯০১ সালের ফেডারেশন অফ অস্ট্রেলিয়া পর মেলবোর্ন প্রাথমিক রাজধানী ছিল। ১৯২৭ সালে, জাতীয় সরকারের কেন্দ্র নতুনভাবে নির্মিত ক্যানবেরার শহরটিতে স্থানান্তরিত হয় যা জাতীয় রাজধানী হিসাবে কাজ করে চলেছে।  প্রতিটি রাজধানী শহর তার অঞ্চল বা রাজ্যের জন্য বিচার বিভাগীয়, প্রশাসনিক এবং আইনি ব্যবস্থার কেন্দ্র। প্রতিটি রাজ্যে এবং অভ্যন্তরীণ অঞ্চলের রাজধানী শহরটি ওই রাজ্য বা অঞ্চলের সর্বাধিক জনবহুল শহর।  অস্ট্রেলিয়ার বাইরের অঞ্চল নরফোক আইল্যান্ডের সরকারি রাজধানী হল কিংস্টন, যদিও এটি কেবল সরকারি প্রশাসনিক কেন্দ্র হিসাবে কাজ করে; তার প্রকৃতপক্ষে রাজধানী বার্ন পাইন।Norfolk Island - Kingston http://www.pitcairners.org/vt_kingston.html Norfolk Island's Home on the Web  + অস্ট্রেলিয়ার  রাজ্য ও অঞ্চলের রাজধানী  অধিক্ষেত্র  রাজধানী   শহরের জনসংখ্যা  রাজ্য/অঞ্চলের জনসংখ্যা রাজধানীতে রাজ্য/অঞ্চলের জনসংখ্যার শতাংশ রাজত্বের তারিখ  রাজধানীর মর্যাদা  ছবি অস্ট্রেলিয়া ও  অস্ট্রেলীয় রাজধানী অঞ্চল ক্যানবেরা ৪,০৩,৪৬৮ ৪,০৩,৪৬৮ ১০০.০০% অস্ট্রেলীয় সংবিধানের এস.১২৫ হিসাবে একটি অঞ্চল থাকা আবশ্যক  ১৯১৩ ডান|থাম্ব|250px|মাউন্ট অ্যাইনসলি থেকে সিভিক-এর দৃশ্য, সঙ্গে পেক্ষাপটে টেলস্টার টাওয়ার নিউ সাউথ ওয়েলস সিডনি ৫০,২৯.৭৬৮ ৭৭,৫৯,২৭৪ ৬৪.৮২% ১৭৮৮ ১৭৮৮ ডান|থাম্ব|250px|সিডনি কেন্দ্রীয় ব্যবসা জেলার দিগন্ত ভিক্টোরিয়া মেলবোর্ন ৪৭,২৫,৩১৬  ৬১,৭৯,২৪৯ ৭৬.৪৭% ১৮৫১ ১৮৫১ ডান|থাম্ব|250px|ইরারা নদীর দুই তীরে মেলবোর্ন শহরের স্কাইলাইন  কুইন্সল্যান্ড ব্রিসবেন ২৩,৬০,২৪১ ৪৮,৪৮,৮৭৭  ৪৮.৬৮% ১৮৫৯ ১৮৬০ ডান|থাম্ব|250px|ব্রিসবেনের সিবিডি, স্টোরি ব্রিজ পাশের অংশে পশ্চিম অস্ট্রেলিয়া পার্থ ২০,২২,০৪৪ ২৫,৫৮,৯৫১ ৭৯.০২% ১৮২৯ ১৮২৯থাম্ব|250x250px|পার্থ সিবিডি স্কাইলাইন দেখুন দক্ষিণ অস্ট্রেলিয়া অ্যাডিলেড ১৩,২৪,২৭৯ ১৭,১৩,০৫৪ ৭৭.৩১% ১৮৩৬ ১৮৩৬থাম্ব|250x250px|অ্যাডিলেড স্কাইলাইন দেখুন. তাসমানিয়া হোবার্ট ২,২্‌৪৬২ ৫,১৭,৫৮৮ ৪৩.৩৭% ১৮২৫ ১৮২৫ডান|থাম্ব|250px|হোবার্ট শহরের শহরতলির দৃশ্য এবং  সংবিধান ডক] থেকে মাউন্ট ওয়েলিংটন উত্তর অঞ্চল ডারউইন ১,৪৫,৯১৬ ২,৪৫,৭৪০৫৯.৩৮% রাজত্ব অর্জন করেনি ১৯১১ ডান|থাম্ব|250px|ডারউইন সিবিডি-এর দৃশ্য   নোট    তথ্যসূত্র    বহিঃসংযোগ   অস্ট্রেলিয়ান রাজধানী শহর | ]]    বিষয়শ্রেণী:অস্ট্রেলিয়া এর জনসংখ্যা  অস্ট্রেলিয়া  রাজধানী শহর বিষয়শ্রেণী:অস্ট্রেলিয়ার জনপরিসংখ্যান
ঠগি ও ডাকাতি বিভাগ ইস্ট ইন্ডিয়া কোম্পানির একটি অঙ্গ সংস্থা ছিল, যা পরবর্তীকালে উত্তরাধিকার হিসেবে ব্রিটিশ ভারত সরকার কর্তৃক পরিচালিত হয়েছিল। বিভাগটি ভারতীয় উপমহাদেশে ডাকাতি, সড়কপথে লুট  এবং বিশেষ করে ঠগিদের মোকাবেলা করার লক্ষ্যে ১৮৩০ সালে প্রতিষ্ঠিত হয়েছিল।  কর্নেল উইলিয়াম স্লিম্যান, এবিভাগের একজন স্বীকৃত সদস্য ছিলেন, যিনি ১৮৩৫ থেকে ১৮৩৯ সাল পর্যন্ত এই বিভাগের নেতৃত্ব দিয়েছিলেন। তিনি ঠগিদের নির্মূলকারী ব্যক্তি হিসেবে পরিচিত। ১৮৭৪ সালে, স্যার এডওয়ার্ড ব্র্যাডফোর্ড, প্রথম ব্যারোনেটকে ঠগি ও ডাকাত বিভাগের জেনারেল সুপারিনটেনডেন্ট নিযুক্ত করা হয়।  উলওয়ার ম্যাগাজিনের গেজেটিয়ারে পার্সি উইলিয়াম পাওলেটের মতে, মীনা উপজাতি কুখ্যাত ডাকাত হিসেবে পরিচিত ছিল যাদের উপর আলোয়ার শহরে ঠগি ও ডাকাতি বিভাগের এজেন্টদের কড়া নজরদারি ছিল।  বিভাগটি ১৯০৪ সাল পর্যন্ত টিকে ছিল, তারপর এটি কেন্দ্রীয় অপরাধ গোয়েন্দা বিভাগ দ্বারা প্রতিস্থাপিত হয়।   তথ্যসূত্র   বিষয়শ্রেণী:ব্রিটিশ ভারতের সরকার বিষয়শ্রেণী:ভারতে আইন প্রয়োগের ইতিহাস বিষয়শ্রেণী:ভারতের গোয়েন্দা সংস্থা